# Standardskrivelse til museum

**Til museum**

**Museets udtalelse vedrørende ansøgning om tilskud til privat skovrejsning**

Ejendomsnummer:

Matrikelnummer og ejerlav:

Jeg har udarbejdet et skovrejsningsprojekt, som jeg vil ansøge om tilskud til privat skovrejsning hos Landbrugsstyrelsen til at gennemføre. Projektbeskrivelse\* er vedhæftet.

Det fremgår af projektbeskrivelsen, om skoven ønskes anlagt med dybdegående jordbearbejdning.

Museet anmodes om at give en udtalelse vedrørende projektet i forhold til museumsloven.

I tilfælde af at der planlægges prøvegravning på ejendommen, kan museet indstille, at anlægsarbejdet i forbindelse med skovrejsningsprojektet ikke indledes før 15. januar til næste år. Hvis dette er tilfældet, vil jeg bede om at modtage museets indstilling om, hvilke arealer der af denne årsag indtil videre ikke må tilplantes, sammen med udtalelsen.

Jeg vil gerne bede om at modtage museets udtalelse i digitalt format (fx i PDF) inden for 4 uger regnet fra datoen på dette brev.

\*Projektbeskrivelsen skal indeholde en beskrivelse af, hvilke arealer der skal tilplantes med hvilke træarter, hvilke arealer der skal udlægges til naturlig tilgroning med skov henholdsvis indgå som åbne arealer i skovrejsningsprojektet og hegnslinje, samt hvordan projektet planlægges gennemført, dvs. om der skal anvendes dybdegående jordbearbejdning eller ej, og i så fald hvor. Landbrugsstyrelsen anbefaler, at udfylde en kladde af ansøgningsskemaet om tilskud til privat skovrejsning i Tast selv med oplysninger om det planlagte projekt, printe det (eller gemme det som en PDF-fil), vedlægge det sammen med skovkort og tilplantningsplan og indsende disse sammen med denne anmodning om udtalelse vedrørende projektet til museet med arkæologisk ansvar.